open-index/open-wikipedia-markdown huggingface dataset:
Deutsche Versuchs- und Prüfanstalt für Jagd- und Sportwaffen

**Deutsche Versuchs - und Prüfanstalt für Jagd - und Sportwaffen e.V.** (*Det tyske forsøks- og testinstituttet for jakt og sportsvåpen*), vanligvis forkortet DEVA, er en tysk medlemsorganisasjon med formål om å tilby uavhengig rådgivning og testing av skytevåpen og ammunisjon. DEVA ble grunnlagt 26. november 1888. DEVA eies sammen av de fleste tyske skytevåpen-produsenter, slik som Sauer, Mauser, Merkel, Heym og Blaser, men utfører sitt arbeid uavhengig.

## Se også
* Trykktesting av ammunisjon til skytevåpen
* Overtrykksammunisjon
* CIP, europeisk standardiseringsoranisasjon for patroner
* SAAMI, amerikansk standardiseringsoranisasjon for patroner
* Kobber-trykkenheter
* NATO EPVAT-testing
* Villkattpatron
* International Ammunition Association, internasjonal organisasjon for patronsamlere
* European Cartridge Research Association, europeisk organisasjon for patronsamlere
* Scandinavian Ammunition Research Association, nordisk organisasjon for patronsamlere

## Referanser


## Eksterne lenker

* Offisiell nettside for DEVA-instituttet
Liodasys

* Se Systematisk inndeling

***Liodasys*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
En ganske liten (ca. 4 millimeter), litt tettbygd, brunlig trebukk med lange antenner.

## Levevis
Larvene lever i død ved.

## Utbredelse
Arten er beskrevet fra Tanzania.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acanthocinini Thomson, 1860
******** Slekten  *Liodasys* Kolbe, 1894 
********* *[[Liodasys maculatus]]* Kolbe, 1894

## Kilder
* A Photographic Guide to the Cerambycidae of the New World - Acanthocinini https://apps2.cdfa.ca.gov/publicApps/plant/bycidDB/wbycidview.asp?tribe=Acanthocinini&w=n 

## Eksterne lenker
* 
* Bildegalleri
Inga Holter

**Inga Mathea Fanny Louise Holter** (født Roverud 10. februar 1867 i Christiania) var en norsk skuespillerinne.

Inga Holter var datter av handelsborger Renaldo Gunerius Roverud og Henriette Julie Stensby, og var pleiedatter av agent Frantz Holter. Hun ble 27. januar 1887 gift i Bergen med skuespiller Fredrik Garmann.

Inga Holter fikk 26. september 1886 sin scenedebut på Den nationale Scene i Bergen i rollen som *Elisabeth* i stykket *Elverhøi*. Hennes såkalte annendebut kom samme høst, i vaudeville-stykket *Jeg spiser hos min moder*. Hun var engasjert ved Den nationale Scene til 15. januar 1887, hvorpå hun ble gift med sin skuespillerkollega Garmann.

## Roller i utvalg
**Elisabeth Munk* i *Elverhøi* av Johan Ludvig Heiberg (Den nationale Scene, 1886)
**Sophie Arnold* *Jeg spiser hos min moder* (Den nationale Scene, 1886)
**En Page* i ''Hamlet av William Shakespeare (Den nationale Scene, 1886)

## Referanser


## Kilder
*

## Eksterne lenker
*
R-439

**R-439** (russisk:Радиостанция Р-439) er et satellittsamband som brukes av De russiske væpnede styrker. De opererer i frekvensbåndet fra 4 til 8 Ghz og er særlig resistent mot jamming. 

## Referanser
Hytteplanmila

**Hytteplanmila** er et årlig 10&nbsp;km gateløp i Hole arrangert av IL Holeværingen. Løpet ble første gang arrangert i 2004.

Sammen med bedriftsidrettslaget til Hytteplan, etablerte IL Holeværingen gateløpet i 2004. Milløpet er regnet for å være plassert i en lettløpt trase og i 2019 vant Jakob Ingebrigtsen løpet på ny norsk rekord på 10 km gateløp med tiden 27.54.

I forbindelse med løpets 20-års jubileum hadde det status som norsk mesterskap i 2024. 

## Vinnere
Tabellen gir oversikt over vinnerne med tider år for år.

## Referanser


## Eksterne lenker
*
*
Haldde Montessoriskole

**Haldde Montessoriskole**, Crowes vei 9, er en montessoriskole i Kåfjord, ca 10&nbsp;km utenfor Alta i Finnmark. Skolen ble etablert i 2018 og baserer seg på Maria Montessori filosofi og pedagogiske prinsipper.

Per dags dato er skolen for inntil 76 elever. Skolen er et samvirkeforetak som ledes av Ellen Helander.

## Eksterne lenker
*http://www.halddemontessori.no/index.html
Inga Houge

**Inga Margrethe Houge** (født 3. mars 1856 i Vik i Sogn, død 11. februar 1926 i Oslo) var en norsk skuespillerinne.

Inga Houge var datter av presten Christian Severin Houge og Maria Theresia Bruun, og søster av skuespiller Inga Margrethe Houge, som i 1855 døde 16 og et halvt år gammel under fremførelse av et teaterstykke i Bergen. Hun ble oppkalt etter sin søster, og valgte samme yrke som henne. Inga Houge ble 7. august 1883 gift i Kristiania med skuespiller Nicolai Halvorsen. De var foreldre til skuespiller Tordis Halvorsen.

Inga Houge fikk 4. februar 1883 sin scenedebut ved Den nationale Scene i Bergen i rollen som *Agnes* i stykket *En Fristerinde*. Senere flyttet hun til Kristiania med ektemannen, der hun opptrådte i flere mindre roller ved Christiania Theater. Senere ble hun overkontrollør ved Nationaltheatret.

## Roller i utvalg
**Agnes* i stykket *En Fristerinde* av Gustav von Moser (Den nationale Scene, 1883)

## Referanser


## Kilder
*
Årland

**Årland** er ei grend på øya Stolmen i Austevoll kommune i Vestland. Den omfatter 61 hus, 13 naust og har 3 busstopp. Årland har to butikker, som er de eneste butikkene på øya. Det er også en nedlagt ungdomsklubb i grenda. 

## Referanser
Jekaterina Lukojanova

**Jekaterina Viktorovna Lukojanova** (født 6. november 1983) er en russisk skøyteløper.

## Personlige rekorder

## Meritter
### Internasjonale mesterskap
Sprint-VM på skøyter deltatt i ett sprint-VM.
:* Heerenveen 2008.
::* Beste resultat: 27.-plass sammenlagt i Heerenveen 2008.

### Sammenlagt i [[Verdenscupen på skøyter|Verdenscupen]]

## Referanser


## Eksterne lenker
* 
*  Jekaterina Lukojanova på SpeedSkatingResults.com
*  Jekaterina Lukojanova på Jakub Majerski's speedskating database
*  Jekaterina Lukojanova på www.isu.html.infostradasports.com
*  Jekaterina Lukojanova på Ruskating.com
;Bilder
*  Bilder av Jekaterina Lukojanova på SpeedSkatingPhotos.info/DesgPhoto.com
Finlands Jegerforbund

**Finlands Jegerforbund** (finsk *Suomen Metsästäjäliitto*, svensk *Finlands Jägareförbund*) er Finlands største frivillig sammenslutning av jegere, som består av over 2&nbsp;500 jaktklubber og over 150&nbsp;000 medlemmer. Forbundet ble stiftet i 1921, og er i dag delt inn i 16 distriktsorganisasjoner. Hovedkontoret ligger i Riihimäki. Forbundet er medlem av den europeiske jaktorganisasjonen FACE og Finlands forsvarstrenings-organisasjon.

Finlands Jegerforbund gir ut medlemsbladet *Jahti–Jakt* fire ganger i året. Bladet distribueres til alle medlemmer av forbundet, men det er også mulig å abonnere uten å være medlem.

Forbundets formål er å fremme interessene til finske jegere samt drive jaktklubbaktiviteter. Dette inkluderer:

* Samarbeid om nasjonal og internasjonal jaktpolitikk.
* Sørge for opplæring av jegere.
* Organisere ungdomsleirer og andre ungdomsaktiviteter.
* Arrangere jaktorienterte skytekonkurranser (for eksempel elgskiskyting) og fremme skytebaner.
* Fremme finsk jaktkultur, for eksempel gjennom drift av det finske jaktmuseumet (*Suomen Metsästysmuseo*) som ble grunnlagt i 1930.
* Tilvirke og publisere litteratur og fagstoff om jakt.

Finlands Jegerforbund har mottatt tilskudd fra det finske utdannings- og kulturdepartementet.

## Skytedisipliner
Finlands Jegerforbund arrangerer konkurranser i følgende disipliner:

* 100 meter løpende elg (*hirviammunta*).
* 100 meter løpende hjort.
* Compak Sporting.
* Trap.
* Luftrifle mot ballonger (ilmaluodikko)
* Luftrifle mot elgmål (ilmahirvi).
* Elgskiskyting (*hirvenhiihdon*) og skogsløp med elgskyting (*hirvenjuoksun*).
* Jaktfelt.
* Nordisk jaktskyting.

## Se også

* Svenska Jägareförbundet
* Norges Jeger- og Fiskerforbund

## Referanser


## Eksterne lenker
* Offisiell nettside
Vapentidningen

***Vapentidningen*** er et svensk magasin om skytevåpen utgitt siden 1995. Bladet utgis tolv ganger i året.

## Se også
* *[[Villmarksliv]]*, norsk jaktmagasin
* *[[Svensk Jakt]]*, svensk jaktmagasin
* *[[Våpenjournalen]]*, norsk skytevåpenmagasin

## Referanser


## Eksterne lenker
*
Jørn Terje Krekling

**Jørn Terje Krekling** (født 1973) er en norsk tidligere judoutøver som representerte Steinkjer JK og NJJK.

Han vant 11 NM-medaljer i perioden 1993–2007. Han var visepresident i Norges Judoforbund fra 2003 til 2005.

## Medaljer i norske mesterskap

## Referanser
Kent Westerby

**Kent Westerby** (1957–2025) var en norsk judoutøver som representerte Marienlyst JC.

Han vant seks NM-medaljer i perioden 1978–1986.

Kent var fra våren 2023 og frem til sin død leder av dan-kommisjonen i Norges Judoforbund.

## Medaljer i norske mesterskap

## Referanser
Knut Leere

**Knut Leere** (født 1961) er en norsk tidligere judoutøver som representerte Sarpsborg JK.

Han vant to NM-gull og fem NM-medaljer i perioden 1989–1992.

## Medaljer i norske mesterskap

## Referanser
Lars Lynge Christiansen

**Lars Lynge Christiansen** (født 1989) er en norsk judoutøver fra Drammen som har representert Krokstad JK og Sande SK.

Han vant 7 NM-gull og 13 NM-medaljer i perioden 2006–2017. Han vant kongepokalen i 2007 og 2009.

## Medaljer i norske mesterskap

## Referanser
Linus Angel Vinje

**Linus Angel Vinje** (født 13. juni 1996) er en norsk judoutøver som representerer Fredrikstad KSK.

Han vant to NM-gull og åtte NM-medaljer i perioden 2012–2016.

## Medaljer i norske mesterskap

## Referanser
Knut Harefallet

**Knut Harefallet** (født 20. januar 1969) er en norsk tidligere judoutøver fra Fredrikstad som representerte Kråkerøy JK og Sarpsborg JK.

Han vant seks NM-gull og fem NM-bronse i perioden 1986–1997.

## Medaljer i norske mesterskap

## Referanser
Godefroy Zumoffen

**Godefroy Zumoffen** (1848–1928) var en sveitsisk jesuitt, arkeolog og geolog, særlig kjent for sitt arbeide med Libanons prehistorie.

Han var født i Salgesch, som ligger i den tyskspråklige delen av det sveitsiske kantonet Valais (tysk: Wallis).

Han var en pioner innen libanesisk arkeologi, og oppdaget og utforsket en rekke steder av arkeologisk interesse; blant annet Anteliasgrotten. Han laget og publiserte det første arkeologiske kartet over Libanon, og forfattet en bok om landets prehistorie, *La Phénicie avant les phéniciens: l'âge de la pierre*.

## Referanser


## Eksterne lenker
* Biografi - Det libanesiske museum for prehistorie - nettsiden for Université de Saint-Joseph i Beirut
Ricote

**Ricote** er en spansk kommune i den selvstyrte regionen Murcia. I 2018 hadde kommunen 1300 innbyggere og en størrelse på 144&nbsp;km². Kommunen er blant annet kjent for Ricote-dalen, et populært turistmål i Murcia. 

Ricote hadde en egen gruppe med morisker, spanske muslimer frem til moriskene ble utvist fra Spania i 1609. Litteraturprofessorene Govert Westerveld  og Francisco Márquez Villanueva ved Harvard University mener at morisker-karakteren *Ricote* i romanen *[[Don Quijote|Don Quixote]]* kommer fra landsbyen.

## Referanser


## Eksterne lenker
*
Beate Rosenkrantz

**Beate Holgersdatter Rosenkrantz** (1608–1647) var en dansk adelsdame. 

Hun ble født på Rosenholm slott, Djursland i Jylland som datter av riksråd Holger Rosenkrantz (1574-1642) og Sophie Axelsdatter Brahe. 31. januar 1642 giftet hun seg i Viborg med lensherre på Bergenhus, Henrik Thott. Hun ble dermed stemor til Thotts datter Elisabeth (1630–1656) fra hans ekteskap med Lisbet Henriksdatter Huitfeldt (1615–1638). 

Rosenkrantz og Thott fikk fire barn sammen, hvorav datteren Sophie (f. 1645) nådde voksen alder. Hun var sinnssyk og satt først i Citadellet, senere på Hammershus hvoretter hun levde hos amtskriveren samme sted. 

Beate Rosenkrantz døde etter en fødsel på Boltinggaard på Fyn den 20. februar 1647. Bisettelsen foregikk den 14. mars samme år fra Sankt Knuds i Odense. Hun ble gravlagt i Ringe kirke.  

Beate Rosenkrantz' portrett malt av Johann Timm (d. 1674) ses på Frederiksborgmuseet. Hennes våpenskold ses på nordsiden av Stadsporten i Bergen.

## Referanser
Salmo marmoratus

***Salmo marmoratus*** («marmorørret») er en art av ferskvannsfisk i laksefamilien. Den er preget av et karakteristisk marmorert fargemønster og høy vekstevne. Marmorørreten finnes bare i en håndfull bekker og elver ved Adriaterhavet i Italia, Slovenia, Kroatia, Bosnia-Hercegovina og Montenegro. I Albania anses arten som mest sannsynlig utryddet.

## Marmorørret i Norge
Ørreten med marmorert fargemønster som er observert i elva Otra i Norge er ikke samme art som *Salmo marmoratus*, men anses å være en variant av vanlig ørret (*Salmo trutta*).

## Referanser


## Eksterne lenker
*
Joseph de Tonquédec

**Joseph de Tonquédec** (1868–1962) var en katolsk prest tilhørende jesuittordenen og forfatter.

Joseph de Tonquédec tok doktorfrad i filosofi i 1899 og doktorgrad i teologi i 1905. Han var professor i filosofi ved collège St. Grégoire i Tours fra 1899 til 1901. Han var erkebispedømmrt Paris' offisielle eksorsist fra 1924 til 1962. Fader Gabriele Amorth omtaler ham i sine memoarer *An Exorcist Tells His Story* (1994) som «den nerømt fransk eksorsist».

Fader de Tonquédec var en intellektuell motstander av den franske filosof Maurice Blondel. Hans skrigeer innen teologi, gilosofi og litteratur er blitt oversatt til språk som italiensk. spansk, latin og engelsk, som for eksempel hans «Some Aspects of Satan's Activity in this World.»

## Verker i utvalg
**[[G. K. Chesterton]], ses idées et son caractère*. Paris: Nouvelle Librairie nationale, 1920.
**Deux études sur "La Pensée" de M. Maurice Blondel. La doctrine de la connaissance. La question du surnaturel. Avec un appendice sur le désir naturel de la vision de Dieu*. Paris: Éditions Beauchesne, 1936. Reprinted as .
**Introduction à l'étude du merveilleux et du miracle*. Paris: Éditions Beauchesne, 1938 (3e édition). Reprinted 2013; .
**Les maladies nerveuses ou mentales et les manifestations diaboliques*. Paris: Éditions Beauchesne, 1938. Reprinted 1997; .

## Referanser
Låsning

En **låsning** er et irritert ledd ofte med økt tonus og nedsatt koordinasjon av musklene som beveger leddet. 

Tilstanden er inkludert i Verdens helseorganisasjons diagnosekode system ICD-10 fra og med 2006-versjonen som «Segmental og somatisk dysfunksjon» og «Subluksasjonskompleks (vertebralt)». Aktuelle koder er M99.01-M99.08. og M99.1

Mange ulike termer har vært benyttet i medisinsk historie.

## Referanser
Cubas liberale parti

**Cubas liberale parti**, opprettet som *Det autonome liberale parti* i 1878, var en av de største politiske partiene på Cuba inntil Den cubanske revolusjon på 1950-tallet.

## Referanser
María Isabel

**María Isabel López Rodríguez** (født 4. januar 1995 i Ayamonte i Huelva i Spania) er en spansk sanger, skuespiller, programleder og modell. Hun ble kjent da hun vant Junior Eurovision Song Contest 2004 på Lillehammer med sangen «Antes muerta que sencilla» og har siden gitt ut en rekke singler og album.

## Bakgrunn
María Isabel ble født i småbyen Ayamonte i Huelva-provinsen i Andalucía i sydvestre Spania. Allerede som lite barn viste hun stor interesse for både dans og sang, og som 9-åring i 2004 deltok hun i *Eurojunior* – den spanske finalen foran Junior Eurovision Song Contest. Hun vant den spanske finalen med den flamenco-inspirerte popsangen «Antes muerta que sencilla» (norsk oversettelse: *heller død enn ordinær*). Gjennom seieren fikk hun representere Spania i Junior Eurovision Song Contest 2004 på Lillehammer i Norge, som hun også vant. 

Seieren i den europeiske finalen gjorde henne til en kjent person i Spania, og hun ga ut debutalbumet *¡No me toques las palmas que me conozco!* gjennom Universal Music Group og Vale Music samme år. I hjembyen Ayamonte ble María Isabel hedret med en egen lekeplass og skulptur av seg selv. I 2005, 2006, 2007 og 2009 fulgte hun på med nye album – henholdsvis *Número 2*, *Capricornio*, *Ángeles S.A.* og *Los Lunnis con María Isabel*. Albumet *Ángeles S.A* ble gitt ut i forbindelse med filmen med samme navn, og platen inneholdt filmmusikk sammen med artister som Anabel Alonso, Pablo Carbonell og Oscar Casas. 

Hun har hatt jevnlige opptredener på spansk fjernsyn siden Eurovision-seieren. I 2008 deltok hun i danseprogrammet *Al pie de la letra*, og hun ledet barne-tv-programmet *Los Lunnis* på TVE fra 2009 til 2011. I forbindelse med programmet ga hun også ut albumet *Los Lunnis con María Isabel*. Hun har også deltatt på flamenco-moteshowet Simof.

I 2015 vendte hun tilbake til rampelyset etter flere års pause, da hun ga ut singelen «La vida solo es una». Samme år ga hun ut sitt sjette studioalbum, med ti nye sanger produsert av David Santisteban. I februar 2016 deltok hun i den spanske finalen til Eurovision Song Contest 2016 med «La vida solo es una». Hun endte på tredjeplass i den spanske finalen. 

I tillegg til musikk og tv-jobbing har hun jobbet som modell for den spanske designeren Macarena Castro.

## Diskografi
### Studioalbum
* 2004 – *¡No me toques las palmas que me conozco!* 
* 2005 – *Número 2*
* 2006 – *Capricornio*
* 2007 – *Ángeles S.A.*
* 2009 – *Los Lunnis con María Isabel*
* 2015 – *Yo decido*
* 2019 – *Que gozo hay en mi*

## Referanser


## Eksterne lenker
* 
* 
* 
*
Mikael Svonni

**Mikael Svonni** (født 1950) er professor i samiske språk ved Universitetet i Tromsø. Han har tidligere arbeidet ved Umeå universitet. 

Svonni skrev doktoravhandling om samisken til samiske skolebarn, og han har også senere publisert artikler om samisk språk i skolen. Etter at han ble tilsatt som professor har Svonni arbeidet mer med grammatiske problemstillinger.

Han ble tildelt språkprisen Gollegiella i 2014.

### Utvalgte publikasjoner
* 1993: *Samiska skolbarns samiska. En undersökning av minoritetsspråksbehärskning i en språkbyteskontext.* Umeå Studies in the Humanities 113. Stockholm: Almqvist&Wiksell.
* 1998: *Hupmá go oktage sámegiela čuođi jagene geahčen. Giellamolsun vai giellaseailluheapmi - eavttuid ja miellaguottuid gavžaldat*. I: Vesa Guttorm (red.) *Giellačállosat III*. Diđut 1998:1. Sámi Instituhtta
* 1999: *Det tveeggade skolsystemet*. *En studie av samebarnens skolundervisning i Sverige under 1900-tallet*. Samiska studier. Umeå universitet.

## Referanser


## Eksterne lenker
*
Havannas republikanske parti

**Havannas republikanske parti** var det største politiske partiet i Cuba inntil Den andre amerikanske intervensjonen i Cuba i 1906. Cubas første demokratiske valgte president Tomás Estrada Palma tilhørte partiet.

## Referanser
Den nasjonalistiske unionen (Cuba)

**Den nasjonalistiske unionen** ble etablert av Carlos Mendieta på 1930-tallet. Partiet var det ledende partiet i Cuba på 1930-tallet.
Demokratiske sosialistiske koalisjon

Den **Demokratiske sosialistiske koalisjon** var en valgkoalisjon ledet av Fulgencio Batista for å stille i 1940 valget. Koalisjonen besto av Cubas liberale parti, Den nasjonalistiske unionen, Kommunistiske revolusjonære unionen og den Demokratiske nasjonale unionen.

## Referanser
Susanne Guttorm

**Susanne Næss Guttorm** (født 20. oktober 1996) er en norsk samisk modell som ble kåret til Miss Norway 2018 og som representerte Norge i kåringen av Miss Universe 2018.

Guttorm ble født i Karasjok og bor i Oslo. Hun har studert ved Oslo Met.

Guttorm ble kronet til Frøken Norway 2018. Hun etterfulgte Frøken Norge 2017, Kaja Kojan fra Akershus.
Guttorm representerte Norge i Miss Universe 2018 konkurransen i Bangkok, Thailand.

## Referanser
Vitalij Ivanov

**Vitalij Ivanov** er navnet til flere personer:

* Vitalij Ivanov (håndballspiller), russisk håndballspiller (f. 1976)
* Vitalij Ivanov (kombinertløper), russisk kombinertløper (f. 1998)
Det progressive aksjonspartiet

**Det progressive aksjonspartiet** var det mektigste politiske partiet på Cuba under Fulgencio Batista i 1950-årene.

## Referanser
José Miguel Gómez

**José Miguel Gómez y Gómez**, (født 6. juli 1858, død 13. juni  1921) var cubansk general i tiårskrigen i den cubanske uavhengighetskrig, og cubansk president fra 1909 til 1913.

## Referanser
Jernbaneveien (Hønefoss)

**Jernbaneveien** er en kort tverrvei i nordenden av Parkgata og Tordenskiolds gate, der den forbinder disse. Veien løper parallelt med skinnegangen på Roa-Hønefosslinjen langs sørsiden av jernbanen, som sto ferdig i 1909 og er en del av den opprinnelige Bergensbanen. Den ligger vest for Hønengata og preges av villastrøket i Tordenskiolds gate og Parkgata. Jernbaneveien har ingen boligadresser, men både Tordenskiolds gate 27 og Parkgata 38 har tilkomst fra den. 

Jernbaneveien lå før jernbanen ble bygget i Ullerål og tilhørte Norderhov herresdskommune. Veien har derfor ikke gatenavn, men den ble innlemmet i tidligere Hønefoss kommune da den opprinnelige kommunen ble utvidet og jernbanen ble bygget. Bergensbanen ble da et naturlig skille mellom Ullerål i nord og Nordsiden i Hønefoss i sør. Fra 1. januar 1964 ble imidlertid disse kommunene slått sammen til Ringerike kommune, sammen med de to tidligere herredskommunene på Tyristrand og i Ådal.

## Se også
* Gater i Hønefoss

## Referanser




## Eksterne lenker
*
Mario García Menocal

**Aurelio Mario Gabriel Francisco García Menocal y Deop** (født 17. desember 1866, død 7. september 1941) var cubansk president fra 1913 til 1921.

## Referanser
Alberto Herrera Franchi

**Alberto Herrera Franchi** (1874–1954) var en kubansk general og politiker som var fungerende president på Cuba 12.–13. august 1933.
Manuel Márquez Sterling

**Carlos Manuel Agustin Márquez Sterling y Loret de Mola**, (født 28. august 1872, død 9. desember 1934) var en cubansk politiker. Han var fungerende president 18. januar 1934.

## Referanser
Anselmo Alliegro y Milá

**Anselmo Alliegro y Milá**, (født 16. mars 1899, død 22. november 1961) var fungerende president på Cuba 1–2. januar 1959.
Cubas autentiske revolusjonære parti

**Cubas autentiske revolusjonære parti** (spansk: *Partido Revolucionario Cubano Auténtico*), best kjent som *Det autentiske parti*, var etablert den 8. februar 1934 og ble oppløst 2. juni 1953.

## Referanser
Cubas konservative parti

**Cubas konservative parti** var en av de største politiske partiene på Cuba op 1910- og 1920-årene.

## Referanser
Den provisoriske regjerings utøvende kommisjon

**Den provisoriske regjerings utøvende kommisjon** styrte Cuba fra 5. september 1933 til 10. september 1933. Kommisjonen besto av Sergio Carbó y Morera, Porfirio Franca y Álvarez de la Campa, Ramón Grau San Martín, José Miguel Irisarri y Gamio og Guillermo Portela y Möller.
Emilio Núñez

**Juan Emilio de la Caridad Núñez y Rodriguez** (1855–1922) var en cubansk visepresident fra 1917 til 1921.

## Referanser


## Eksterne lenker
*
Francisco Carrillo Morales

**Francisco Carrillo Morales** (født 4. oktober 1851, død 11. november 1926) var Cubas visepresident fra 1921 til 1925.

## Referanser
Sámi Girječálliid Searvi

**Sámi Girječálliid Searvi** (Samisk forfatterforening) ble stiftet i 1979 med Kirsti Paltto som første leder. Administrasjonen ligger i Karasjok og er underlagt samiske kunstneres paraplyorganisasjon Samisk Kunstnerråd (Sámi Dáiddárráđđi). Foreningen er fagforening for skjønnlitterære forfattere og dekker hele det samiske området. Den har medlemmer i Norge, Sverige, Finland og Russland. 

Både samiskspråklige forfattere og samer som skriver på et av majoritetsspråkene kunne være medlemmer fra begynnelsen av, men i 2019 ble dette endret til at bare de som skriver på samisk språk kan være medlemmer.

## Referanser


## Kilder
*Om Sámi girjecálliid searvi – Samisk forfatterforening hos finnmarksarkivene.no
Luis Estévez y Romero

**Luis Estévez y Romero** (1849–1909) var en kubansk politiker. Han var Cubas visepresident fra 1902 til 1905.

## Tidlig liv og utdanning
Han ble født i Matanzas som sønn av José Torcuato Estévez og Luisa Romero. Faren hans var av enkel kår, og døde da Luis var tenåring.

Han begynte i 1866 å studere medisin ved Universitetet i Havanna, men byttet snart til juss. Han fullførte i 1878 sin Ph.D-grad i sivil og kanonisk rett. 

I 1868 møtte han den fire år eldre Marta Abreu. Foreldrene hennes nektet i begynnelsen å godta forholdet, grunnet Estévez sin økonomiske situasjon og aldersforskjellen deres. Imidlertid giftet de seg til slutt i 1874.

De fikk to barn, en gutt som het Pedro, og senere en jente som het Cecilia, som døde ung.

I september 1885 ble Estévez erklært «Hijo Adoptivo de Santa Clara» («byen Santa Claras fostersønn»), og fikk i 1894 en gate omdøpt til «calle Luis Estévez».

## Karriere
Da den tredje krigen for Cubas uavhengighet brøt ut den 24. februar 1895 reiste familien til eksil i Paris, der de bidro til uavhengighetsbevegelsen. Da krigen var over vendte de tilbake i januar 1899, hvor han ble ble valgt til leder for Partido Nacional Cubano den 9. oktober. Partiet nominerte Tomás Estrada Palma som presidentkandidat og Estévez som kandidat til visepresidentskapet.

Han fungerte som visepresident på Cuba i Palmas første presidentperiode (1902-1906). Palmas ønske om gjenvalg ble motarbeidet av en stor del av datidens politikere, inkludert Estévez, som trakk seg fra sin stilling som visepresident den 31. mars 1905.

## Død
I juni 1905 reiste han på nytt til eksil i Paris med familien, der Marta døde 2. januar 1909. Desperat etter sin kones død tok Estévez sitt eget liv den 4. februar samme år. Likene ble repatriert til Cuba 20. februar 1920 og gravlagt i Necrópolis Cristóbal Colón i Havanna.

## Referanser
Domingo Méndez Capote

**Domingo Méndez-Capote**, (født 12. mai 1863, død 16. juni 1934) var en cubansk visepresident fra 1905 til 1906.

## Referanser
Adolf August av Slesvig-Holsten-Sønderborg-Pløn

**Adolf August** (født 29. mars 1680, død 29. juni 1704) var hertug av Slesvig-Holsten-Sønderborg-Pløn. 

Han var eldste sønn av hertug Johan Adolf (1634–1704) og Dorothea Sophie av Braunschweig-Wolfenbüttel. Han fulgte i år 1700 den keiserlige armé til Konstantinopel, året etter giftet han seg med Elisabeth Sophie Marie av Slesvig-Holsten-Sønderborg-Nordborg (1683–1767). De fikk en sønn: 
* Leopold August av Slesvig-Holsten-Sønderborg-Pløn (1702–1706) 

Som følge av et uhell til hest, døde Adolf August få dager før sin far den 29. juni 1704. Han ble bisatt i Pløn slottskirke. Hans sønn og etterfølger Leopold August, døde to år senere den 4. november 1706. Med ham utdøde den mannlige plønske linje, som heretter overgikk til Johan Adolfs nevø Joachim Frederik av Slesvig-Holsten-Sønderborg-Pløn. 

## Referanser
Amalie Huusher

**Amalie Magdalene Sophie Huusher** (født Steiner 19. november 1804 i Varde på Jylland, død 4. juni 1868 i Christiania) var en dansk-norsk skuespillerinne.

## Familie
Amalie Huusher, døpt *Amalia Magdalena Sophia*, var datter av teaterdirektør Gotthard Steiner (ca. 1768-1831) og skuespillerinne Sophie Marie Dorothea Cartum (eller Cortæus) (1776-1852). Hun var søster av skuespillerinnene Wilhelmine Franck og Doris Bigum. Hun ble første gang gift med skuespilleren Johan Conrad Huusher. Dette ekteskapet ble oppløst, og hun ble annen gang gift 25. november 1841 i Christiania med teatermaler Peter Frederik Wergmann.

## Liv og virke
Amalie Huusher kom ammen med sin første ektemann til Norge i desember 1827 som skuespiller ved svogeren Peder Bigums teaterselskap. Hun opptrådte i Kristiansand til mai 1828. Da Bigum døde i juni 1828, overtok Johan Conrad Huusher ledelsen av selskapet, som i 1829-1829 var ansatt hos Julius Olsen i Bergen. Amalie Huusher fulgte selskapet videre til Trondheim, der det opptrådte i perioden 1829-1831. I 1832 gjorde selskapet opptredener i Drammens Dramatiske Selskab, med lystspillene *Christen og Christine*, *Seer jer i Speil* og *Skuespillerinden paa Prøve*, hvor fru Huusher medvirket i samtlige. 

Høsten 1832 forlot Amalie Huusher selskapet, og også sin mann. I 1834 var hun tilknyttet Staal & Nielsens teaterselskap i Bergen. Det later til at hun noe senere oppga skuespilleryrket.

## Roller i utvalg
**Christine* i *Christen og Christine* av Scribe (Drammen, 1832)
**Fruen* i *Seer jer i Speil* av Töpfer (Drammen, 1832)
**Frosine* i *Skuespillerinden paa Prøve* av Duval (Drammen, 1832)

## Referanser


## Kilder
*
Claude Sicard

**Claude Sicard** (1677–1726) var en fransk prest tilhørende jesuittordenen, og en tidlig vesteuropeisk besøkende i Egypt, mellom 1708 og 1712.

## Liv og virke
### Bakgrunn
Han var fra Aubagne og studerte i Marseille, og trådte inn i jesuittenes novisiat i Avignon i 1692. 

### Jesuitt
Etter formasjonen i ordenen underviste han ved collège de Lyon.

### Misjonær og utforsker i Syria og Egypt
Han ble sendt ut i misjonsoppdrag i 1706, og lærte seg arabisk i Syria. Han ble i 1711 utnevnt til superior for jesuittenes residens i Aleppo, og året etter ble han superior for jesuittenes misjon i Kairo. Han bereiste Egypt på kryss og tvers og forsøkte å beskrive det ved å identifisere de gamle og bibelske stedene. Han var den første vesterlending som, men er kjent med som besøkte Amarna, Abydos, Edfu og Philae; han beskrev Antinous (1715) og Akhenatens grensestele. Før pater Sicards tid hadde man bare hørt tale om Kongenes dal; man visste ikke hvor det var. 

Han produserte det første kjente kart over Egypt. 

Han døde av pesten mens han stod midt i sine arbeider i 1726, noe som forhindret publiseringen av det store arbeide han arbeidet med. Det er imidlertid meget å finne  fra hans reiser i *«[[Lettres édifiantes et curieuses de la Société de Jésus]]»* (bind/*tome* II, 1717; bind V, 1725; bind VI, 1727, og fremfor alt i bind VII, 1729).

## Referanser
Hertug Huan av Qi

**Hertug Huan of Qi** (kinesisk: 齊桓公, pinyin: Qí Huán Gōng; død 7. oktober 643 f.Kr.), personlig navn **Xiǎobái** (小白), var regent av staten Qi fra 685 til 643 f.Kr. Han levde i den kaotiske vår- og høstannalenes tid, da Zhou-dynastiets tidligere vassalstater kjempet innbyrdes for overherredømme.

Hertug Huan og hans rådgiver Guan Zhong transformerte Qi til Kinas mektigste politiske enhet, og ble anerkjent av de fleste Zhou-statene så vel som av den kongelige Zhou-familien som en av de de fem hegemoner i Kina. I denne posisjonen, bekjempet han invasjoner fra ikke-Zhou folk og prøvde å gjenopprette orden i landet. Mot slutten av hans mer enn 40 år lange regjeringtid, begynte likevel Hertug Huans makt å minske etterhvert som han ble syk og Qi ble dratt inn i strider mellom fraksjoner. Etter hans død i 643 f.Kr. mistet Qi all sin tidligere dominans.

## Litteratur
*
*
*
*
*
Trichogomphus dechambrei

***Trichogomphus dechambrei*** er en bille som hører til gruppen hornbiller i familien skarabider (Scarabaeidae).

## Utseende
En stor (ca. 50 millimeter) og kraftig, tettbygd, blank, svart hornbille. Hannen har et langt og kraftig, pronotum er kraftig uthulet foran, med par runde knøler på sidene og en høy, dobbel knøl i midten. Det uthulede feltet er blankt og glatt, sidene grovt og kraftig punkterte. Hunnen hos denne arten mangler horn på hodet, har bare en liten knøl, og pronotum er rundet uten noen horn eller uthulinger, svært grovt punktert foran og på sidene, glatt og blankt i midten. Dekkvingene hos begge kjønn er blanke, fint punkterte.
Disse billene er meget kraftig bygde, også til hornbiller å være.

## Utbredelse
Arten lever i Laos.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Trichogomphus]]* Burmeister, 1847
******** *Trichogomphus dechambrei* Dupuis, 2003

## Kilder
* Dynastidae du monde- sjekkliste over artene 

## Eksterne lenker
* Bilder av arten
* Coleop-Terra, ''Trichogomphus'', med bilder av hanner av flere arter
* 
*
Clyster retusus

***Clyster retusus*** er en bille som hører til gruppen hornbiller i familien skarabider (Scarabaeidae).

## Utseende
En middelsstor, sylindrisk, blank, brunsvart hornbille. Hannen har et lite horn i pannen og et bredt, butt horn på pronotum, som er litt uthulet foran. Dekkvingene har fine punktrader. Hunnen mangler hornene i pannen og på pronotum, som er glatt og blankt hos begge kjønn.

## Utbredelse
Arten er vidt utbredt, fra India i vest til Borneo i øst.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Clyster]]* Arrow, 1908
******** ***Clyster retusus*** Arrow, 1908
********* ***Clyster retusus nakanei*** Miyake & Yamaya, 1999
********* ***Clyster retusus retusus*** Arrow, 1908

## Kilder
* Dynastidae du monde- sjekkliste over artene 
* Nettside om arten
## Eksterne lenker
* 
*
Cyphonistes corniculatus

***Cyphonistes corniculatus*** er en bille som hører til gruppen hornbiller i familien skarabider (Scarabaeidae).

## Utseende
En middelsstor til stor (ca. 25 millimeter), blank, brunsvart hornbille. Kroppsformen er nokså bred. Hos denne arten er hannens sekundære kjønnstrekk lite utviklede, han kan vanligvis kjennes på to knøler eller korte horn i pannen, ellers er kjønnene overflatisk like. Pronotum er rundet og hvelvet. Dekkvingene har fine punktrader.

## Utbredelse
Arten lever i Sør-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Cyphonistes]]* Burmeister, 1847
******** ***Cyphonistes corniculatus*** Burmeister, 1847

## Kilder
* Dynastidae du monde- sjekkliste over artene 
* Coleop-Terra om ''Cyphonistes'', med bilder

## Eksterne lenker
* Oversikt over arter og underarter, med bilder
* 
*
Eophileurus borneensis

***Eophileurus borneensis*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (ca. 20 millimeter), avlang, blankt svart hornbille. Hannen har et kort, butt horn i pannen, pronotum har en avrundet grop i midten, men ikke noen knøl ved forkanten, og nokså tett punktert. Dekkvingene er forholdsvis lange og smale med tydelige punktstriper. Hunnen ligner hannen, men gropa på pronotum er redusert til en grunn, bred midtfure.

## Levevis
Larvene lever i råtten, død ved, de er rovdyr som jakter på andre vedlevende insekter. De voksne billene kan leve temmelig lenge.

## Utbredelse
Arten lever på Borneo.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Phileurini Burmeister, 1847
******* Slekten *[[Eophileurus]]* Arrow, 1908
******** ***Eophileurus borneensis*** Endrödi, 1977

## Kilder
* Dynastidae du Monde, nettside om arten

## Eksterne lenker
*
Omara Durand Elias

**Omara Durand Elias** (født 26. november 1991 i Santiago de Cuba) er en cubansk funksjonshemmet friidrettsutøver, som konkurrerer i klassen T12/T13, som er for synshemmede utøvere innen parafriidrett. Hun konkurrerer hovedsakelig i sprintløp.

## Bakgrunn
Hennes syneshemming er medfødt, og skyldes grå stær. Hun startet med parafriidrett i 1998, og debuterte internasjonalt i 2007. Hun er gift med Noleysis Bicet, som har vært friidrettsutøver; han deltok i sleggekast under Panamerikanske leker 2007 og 2011. De har en datter som heter Erika. 

## Idrettskarriere
Durand deltok i VM i friidrett for blinde 2007 i São Paulo, og vant der 100 og 200 meter i klassen B3. Paralympiske sommerleker 2008, men fikk ingen medaljer der. Hun deltok i klassen T13, og kom på fjerdeplass på 200 meter og sjetteplass på 100 meter. Hun nådde også finalen på 400 meter, men fullførte ikke løpet. Under Parapanamerikanske leker 2011 i Mexico vant hun 100 og 400 meter, og under Para-VM i friidrett 2011 vant hun 200 og 400 meter. Hun vant 100 og 400 meter under Paralympiske sommerleker 2012 i London, der hun satte paralympisk rekord på 100 meter med 12,00 sekunder på 100 meter og på 400 meter med 55,12 sekunder. 

Hun fødte en datter i 2013, og ble etter dette omklassifisert fra T13 til T12 fordi synet hennes forverret seg. Hennes første mesterskap etter fødselen var Parapanamerikanske leker 2015, og hun vant der 100 meter på tiden 11,64, som var den raskeste tiden på 100 meter noen sinne av en kvinnelig parautøver. Hun vant også 200 meter i dette mesterskapet. I oktober deltok hun i Para-VM i friidrett 2015, der hun forbedret sin egen verdensrekord på 100 meter til 11,48 sekunder. Hun satte også verdensrekord i sin klasse på 200 meter, med 23,03 og på 400 meter med 53,05, der hun løp med Yuniol Kindelan som ledsager.

Under Paralympiske sommerleker 2016 vant hun 100 meter med ny paralympisk rekord og verdensrekord på 11,40 sekunder. Hun vant også 200 og 400 meter under disse lekene. Etter disse lekene ble hun kåret til «beste kvinnelige utøver» under *2017 Paralympic Sport Award*, arrangert av IPC. I Para-VM i friidrett 2017 vant hun 100 meter, og hun vant også 200 og 400 meter, men disse øvelsene var ikke medaljeøvelser i klassen T12. 

Hun deltok i friidrett under parapanamerikanske leker 2019, og vant der 100, 200 og 400 meter. På 200 meter tangerte hun sin egen mesterskapsrekord fra 2015, med 23,67 sekunder, og på 400 meter satte hun ny mesterskapsrekord med 52,51 sekunder.

## Utmerkelser
* 2012, 2015, 2017 - Beste parasportsutøver i Cuba (Cuban Sports Institute (INDER) og Cuban sports journalists association)
* 2016 - Beste kvinnelige utøver under Paralympiske sommerleker 2016
* 2017 - Juan Antonio Samaranch IOC Para Athlete Award for 2016
* 2012, 2016 - flaggbærer under åpningsseremonien ved Paralympiske leker

## Referanser


## Eksterne lenker
* 
* Profil hos IPC
* Lima 2019 - Omara Durand Elias
Pseudohomonyx borneensis

***Pseudohomonyx borneensis*** er en bille som hører til familien skarabider (Scarabaeidae). Denne slekten blir regnet til underfamilien hornbiller (Dynastinae).

## Utseende
En middelsstor, (ca. 15 millimeter), avlang, blankt brun hornbille med svært kraftige bein. Hodet mangler horn eller knøler, dekkvingene har dype punktstriper. Pronotum er rundet, nærmest ovalt sett ovenfra. Hos hannen har pronotum en butt tann på forkanten og er litt uthulet bak denne.

## Levevis
Larvene lever i jorda der de spiser råtnende plantemateriale.

## Utbredelse
Arten er utbredt på Borneo.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *[[Pseudohomonyx]]* Arrow, 1908
******** ***Pseudohomonyx borneensis*** Arrow, 1908

## Kilder
* Dynastidae du monde- nettside om arten

## Eksterne lenker
*
Parisomorphus descarpentriesi

***Parisomorphus descarpentriesi*** er en bille som hører til gruppen hornbiller i familien skarabider (Scarabaeidae).

## Utseende
En middelsstor, kraftig, blankt svart hornbille, som overflatisk kan minne om en tordivel. Den mangler påfallende horn på hodet og pronotum, men sistnevnte kan ha en spiss knøl i midten. Hannens antenner har påfallende store blader (lameller) på de ytterste leddene, slik sett kan den minne om en oldenborre. Dekkvingene er grovt og nokså tett punktert, punktene danner i alle fall delvis punktrader.

## Utbredelse
Arten er utbredt på Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *[[Parisomorphus]]* Schaufuss, 1890
******** ***Parisomorphus descarpentriesi*** Lebis, 1961

## Eksterne lenker
* Bilder av arten
*
Cryptodus olivieri

***Cryptodus olivieri*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (ca. 25 millimeter), avlang og slank, blankt svart hornbille. Kroppsformen er litt flat. Hodet mangler horn, men pannen er ovalt utvidet med en markert kantlist, hodet er skovlformet. Dekkvingene er forholdsvis lange og smale med tydelige punktstriper. Hele kroppen, særlig pronotum, er tett og kraftig punktert.

## Levevis
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne. Denne arten finnes sammen med maur og termitter.

## Utbredelse
Arten lever på Ny-Caledonia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Phileurini Burmeister, 1847
******* Slekten *[[Cryptodus]]* MacLeay, 1819
******** ***Cryptodus olivieri*** Montrouzier, 1860

## Kilder
* Dynastidae du Monde - nettside om arten

## Eksterne lenker
*
Novapus bifidus

***Novapus bifidus*** er en bille som hører til gruppen hornbiller i familien skarabider (Scarabaeidae). Disse billene lever i Australia.

## Utseende
En middelsstor (ca. 20 millimeter), nokså bred, blank, rødbrun hornbille. Den har kraftig kroppsbygning og kan overflatisk minne om artene i slekten *[[Oryctes]]*, som den imidlertid ikke er i nær slekt med. Hannen har en kraftig uthuling i den fremre delen av pronotum og et krumt horn i pannen. Hos hunnen er pronotum rundet, tett og kraftig punktert. Dekkvingene har fine punktstriper.

## Utbredelse
Slekten er utbredt i Australia (Queensland).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *[[Novapus]]* Sharp, 1875
******** ***Novapus bifidus*** Lea, 1911

## Kilder
* Dynastidae du Monde, sjekkliste over artene http://unmondeencouleurs.piwigo.com/index?/category/6452-laticollis_blackburn_1890

## Eksterne lenker
*
Kong Wuling av Zhao

**Kong Wuling of Zhao** (tradisjonell kinesisk: 趙武靈王, forenklet kinesisk: 赵武灵王) (død 295 f.Kr., regjerte 325 f.Kr. – 299 f.Kr.) var regenten i staten Zhao i  de stridende staters tid i Kinesisk historie. Hans regjeringstid ble kjent for reformen som bestod i  "å være iført Hu-lignende antrekk og skyte fra hesteryggen (i krig)" (forenklet kinesisk: 胡服骑射, tradisjonell kinesisk: 胡服騎射) Han krediteres for implementeringen av beskyttende antrekk under militære slag og hendelser.

## Litteratur
* Zhanguoshi, Yang Huan, Commercial Press. 
**[[Shiji]]*, volume 43
R-414 Almaz

**R-414 Almaz** er et moderne russisk militært radiolinjesystem innen de russiske væpnede styrker som skal erstatte et eldre system (R-404). Systemet er som regel fraktet i kjøretøyet Ural-375, eller andre tilgjengelige lastebiler. Sambandet opererer i frekvenser mellom 1550 og 2000 Mhz. 

## Referanser
Semanopterus angustus

***Semanopterus angustus*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (ca. 15 millimeter), blankt brun hornbille. Hodet hos hannen har en spiss knøl midt i pannen. Pronotum er hvelvet, svært blankt og har en dyp lengdefure foran og bak, avbrutt i midten. Dekkvingene er mer eller mindre rødbrune og har markerte punktrader, med en innsenkning på sidene bak "skuldrene". Beina er kraftige, leggene på mellom- og bakbeina med tverrkjøler som har kammer av korte, kraftige børster.

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *[[Semanopterus]]* Hope, 1847
******** ***Semanopterus angustus*** Blackburn, 1888

## Kilder
* Dynastidae du Monde, nettside om arten http://unmondeencouleurs.piwigo.com/index?/category/6491-tricostatus_blackburn_1896

## Eksterne lenker
*
Den europeiske unions institutt for sikkerhetsstudier

**Den europeiske unions institutt for sikkerhetsstudier** (engelsk: European Union Institute for Security Studies, EUISS) er et byrå i den europeiske union, og et selvstendig utredningsorgan i EU for utenrikspolitikk. Det ble opprettet i 2001 innenfor rammen av EUs felles utenriks- og sikkerhetspolitikk.

Byrået gir analyser av utenriks-, sikkerhets- og forsvarspolitiske spørsmål. Hovedformålet er å yte bistand til EU og medlemsstatene ved gjennomføringen av EUs felles utenriks- og sikkerhetspolitkk, herunder EUs felles sikkerhets- og forsvarspolitikk, og annen utenriksaktivitet fra EUs side.

EUISSs styre blir ledet av Unionens høye representant for utenriks- og sikkerhetspolitikk og styres politisk av EUs utenriks- og sikkerhetspolitiske komité (Political and Security Committee, PSC).  EUISS' forgjenger var Western European Union Institute for Security Studies som hadde en tilsvarende rolle i Den vesteuropeiske union.

EUISS har hovedkontor i Paris og et kontaktkontor (Liaison Office) i Brüssel.

## Chaillot Papers
EUISS publiserer analyser fra egne og eksterne analytikere i Chaillot Papers.
## Referanser
Gustavo Cuervo Rubio

**Gustavo Cuervo Rubio** (1890–1978) var cubansk visepresident fra 1940 til 1944.

## Liv og virke
Han var visepresidentkandidat ved valget i Cuba i 1936 og var visepresident på Cuba fra 1940 til 1944. Han var også statsminister i Cuba under presidentskapet til Ramón Grau San Martín 1944-1948. 

Han var en av underskriverne av den cubanske grunnloven av 1940.

Han var gift med Conchita Fernández Roger og de hadde tre barn: Gustavo, Armando og Armantina Cuervo Fernández.

## Referanser


## Litteratur

*  Humberto Vázquez García: *El gobierno de la kubanidad*, Editorial Oriente, Santiago de Cuba, 2005, ISBN 959-11-0482-0
Raúl de Cárdenas Echarte

**Raúl de Cárdenas Echarte** (født 4. desember 1884, død 1979) var en cubansk visepresident fra 1944 til 1948.

## Referanser
Guillermo Alonso Pujol

**Guillermo Alonso Pujol** (født 1899, død 1973) var en cubansk visepresident fra 1948 til 1952.

## Referanser
Strategus simson

***Strategus simson*** er en bille som hører til gruppen hornbiller i familien skarabider (Scarabaeidae).

## Utseende

En stor (30-50 millimeter), kraftig, blank og glatt, rødlig til brunsvart hornbille, kroppen mer eller mindre sylindrisk. Det er stor forskjell på kjønnene. Hannen er markert større enn hunnen, og har et langt, spissen kløvet horn på forkanten av pronotum, også to fremoverrettede, slanke horn på sidene av pronotum. Hos små hanner er hornene gjerne redusert til spisse knøler. Hos slekten *[[Strategus]]* sitter alle hornene på pronotum, ikke på hodet, så de kan ikke beveges i forhold til hverandre som hos de fleste andre hornbiller med lange horn. Hunnen mangler horn og knøler på pronotum, men pronotum har en rund uthuling foran, denne har tverr-rynket mikroskulptur. Antennene er korte og vifteformede. Dekkvingene er blanke uten påfallende punktering. Undersiden er kledt med lange, gulaktige hår.

## Levevis
Larvene lever i jorden av røtter og råtnende plantedeler. Noen ganger kan de gjøre litt skade på plener og lignende. Utviklingen tar ett år. De voksne billene spiser gjerne frukt eller nektar fra blomster. De flyr om natten og kommer gjerne til lys, av og til i store mengder.

## Utbredelse
Arten er bare kjent fra Jamaica.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Strategus]]* Hope, 1837
******** ***Strategus simson*** (Linnaeus, 1758)

## Kilder
* Héctor Jaime Gasca-Álvarez & Brett C. Ratcliffe (2011) An annotated checklist of the oryctine rhinoceros beetles (Coleoptera: Scarabaeidae: Dynastinae: Oryctini) of the Neotropical and Nearctic realms. Zootaxa 3090: 21-40. https://www.zin.ru/animalia/coleoptera/pdf/zt03090p040.pdf
* Bilder av arten

## Eksterne lenker
* 
*